
ফাতওয়া নাম্বার:৪৯৭ প্রকাশকালঃ২২-০৯-২০২৪ ইং 

সিজদায় দোয়ার করার সময় কি দরূদ পড়া যাবে? 

প্রশ্নঃ 

আমরা জানি, নফল নামাযের সিজদায় দোয়া করা যায়। সুতরাং এ সময় 

দোয়ার পূর্বে দরূদ পড়া যাবে কি না? 

-আবু আহমাদ 
উত্তরঃ 


একাধিক হাদীসে সিজদায় দোয়া করতে উদ্বুদ্ধ করা হয়েছে। ইবনে 
আব্বাস রাযিয়াল্লাহু আনহুমা থেকে বর্ণিত হাদীসে এসেছে, 

“তোমরা সিজদায় বেশি বেশি দোয়া করো। কেননা (সিজদারত 
অবস্থায়) তোমাদের দোয়া কবুল হওয়ার অধিক উপযুক্ত। -সহীহ 
মুসলিম: ১/৩৪৮ হাদীস: ৪৭৯ (দারু ইহয়ায়িত তুরাস) 
আবু হুরায়রা রাযিয়াল্লাহু আনহু থেকে বর্ণিত হাদীসে এসেছে, 

“সিজদা অবস্থায় বান্দা আল্লাহ তাআলার সবচেয়ে নিকটবর্তী হয়। তাই 


তোমরা (সিজদায়) বেশি বেশি দোয়া করো।” -সহীহ মুসলিম: 
১/৩৫০ হাদীস: ৪৮২ 

রাসূল সাল্লাল্লাহু আলাইহি ওয়াসাল্লামের জন্য দরূদ পাঠ মূলত তাঁর জন্য 
রহমতের দোয়া। সিজদা যেহেতু দোয়ার স্থান, তাই সিজদায় নবীজীর 
জন্য দোয়া করতে কোনো সমস্যা নেই। -ফাতহুল কাদীর: ১/৪৩৮ 

(দারুল ফিকর); আল-বাহরুল রায়েক: ২/৪৭ (আলামুল কুতুব); 
হাশিয়াতৃত তহতাভী, পৃ: ২৫৪ (দারুল কুতুবিল ইলমিয়্যাহ); রদ্দুল 
মুহতার: ১/৫১৮, ৫২০ (দারুল ফিকর) ফাতাওয়া নুর, বিন বায 
রহিমাহুল্লাহ: ৮/৩১২ (আর-রিয়াসাতুল আম্মাহ লিল বুহুসিল 
ইলমিয়্যাহ); দারুল ইফতা, জামিয়া উলুমে ইসলামিয়্যাহ, বিন্নুরী টাউন, 
ফাতওয়া নং: ১৪৪১০৯২০২৬৬২ 
বরং দরূদের পরে নিজের জন্য দোয়া করলে তা কবুল হওয়ার আশা 
বেশি থাকে। ফাযালাহ বিন উবাইদ রাযিয়াল্লাহু আনহু থেকে বর্ণিত 
হাদীসে এসেছে, 

“রাসূল সাল্লাল্লাহু আলাইহি ওয়াসাল্লাম এক ব্যক্তিকে সালাতে দোয়া 
করতে শুনতে পেলেন। সে (দোয়ায়) রাসূল সাল্লাল্লাহু আলাইহি 
ওয়াসাল্লামের প্রতি দরূদ পড়ল না। তখন নবীজী বললেন, এই ব্যক্তি 
তাড়াহুড়ো করল। এরপর তিনি তাকে ডাকলেন। তিনি এ ব্যক্তিকে বা 
অন্য কোনো ব্যক্তিকে বললেন, যখন তোমাদের কেউ সালাত আদায় 
করে, সে যেন প্রথমে আল্লাহ তাআলার প্রশংসা করে, এরপর নবী 
সাল্লাল্লাহু আলাইহি ওয়াসাল্লামের প্রতি দরূদ পড়ে, এরপর (বৈধ) যে 

কোনো বিষয়ে ইচ্ছে (আল্লাহর কাছে) দোয়া করে।” -সুনানে 
তিরমিযী: ৫/৩৯৪ হাদীস: ৩৪৯৮ (দারুল গরবিল ইসলামী) 
ds ds 
আবু মুহাম্মাদ আব্দুল্লাহ আলমাহদি (উফিয়া আনহু) 
ত ২৩-০২-১৪৪৬ হি. 

